Document ID: 32004D0140

Komisijas Lēmums
(2004. gada 11. februāris)
par fentiona neiekļaušanu Komisijas Direktīvas 91/414/EEK I pielikumā, un par tādu augu aizsardzības līdzekļu atļaujas atsaukšanu, kuros ir minētā aktīvā viela
(izziņots ar dokumenta numuru C(2004) 313)
(Dokuments attiecas uz EEZ)
(2004/140/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2003/119/EK [2], un jo īpaši tās 8. panta 2. punkta ceturto daļu,
ņemot vērā Komisijas 1992. gada 11. decembra Regulu (EEK) Nr. 3600/92, ar kuru paredz sīki izstrādātus noteikumus tādas darba programmas pirmā posma īstenošanai, kura noteikta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū [3], kurā jaunākie grozījumi izdarīti ar Regulu (EK) Nr. 2266/2000 [4], un jo īpaši tās 7. panta 3.A punkta b) apakšpunktu,
tā kā:
(1) Direktīvas 91/414/EEK 8. panta 2. punkts paredzēja, ka Komisijai jāīsteno tādu aktīvo vielu pārbaudes darba programma, kas izmantotas augu aizsardzības līdzekļos, kuri bija pieejami tirgū jau 1993. gada 15. jūlijā. Sīki izstrādāti noteikumi šīs programmas īstenošanai noteikti Regulā (EEK) Nr. 3600/92.
(2) Komisijas 1994. gada 27. aprīļa Regula (EK) Nr. 933/94, kas nosaka aktīvās vielas augu aizsardzības līdzekļu sastāvā un izrauga ziņotājas dalībvalstis Komisijas Regulas (EEK) Nr. 3600/92 īstenošanai [5], kurā jaunākie grozījumi izdarīti ar Regulu (EK) Nr. 2230/95 [6], norādītas aktīvās vielas, kas jānovērtē dalībvalstij Regulas (EEK) Nr. 3600/92 kontekstā, izraudzījās dalībvalsti ziņotāju attiecībā uz katras vielas novērtējumu un noteica katras aktīvās vielas ražotājus, kuri laikus iesnieguši paziņojumus.
(3) Fentions ir viena no 89 aktīvajām vielām, kas norādīta Regulā (EK) Nr. 933/94.
(4) Saskaņā ar Regulas (EEK) Nr. 3600/92 7. panta 1. punkta c) apakšpunktu Itālija, kas izraudzīta par ziņotāju dalībvalsti, 1996. gada 30. septembrī iesniedza Komisijai novērtējuma ziņojumu par informāciju, ko iesnieguši paziņojuma sniedzēji saskaņā ar minētās regulas 6. panta 1. punktu.
(5) Pēc ziņojuma saņemšanas no ziņotājas dalībvalsts, Komisija uzsāka apspriešanos ar dalībvalstu ekspertiem, kā arī ar galveno paziņojuma sniedzēju, kā noteikts Regulas (EEK) Nr. 3600/92 7. panta 3. punktā.
(6) Komisija 1997. gada 18. aprīlī un 2003. gada 11. februārī organizējusi divas triju pušu sanāksmes ar datu galveno sniedzēju par šo aktīvo vielu un ziņotāju dalībvalsti.
(7) Dalībvalstis un Komisija ar Pastāvīgās pārtikas aprites un dzīvnieku veselības komitejas starpniecību ir pārskatījušas Grieķijas sagatavoto novērtējuma ziņojumu. 2003. gada 4. jūlijā šo pārskatu precizēja formātā, kādu Komisija ir noteikusi pārskata ziņojumam par fentionu.
(8) Pārskata dokumenti un precizētā informācija ir iesniegti Augu zinātniskajai komitejai; Augu zinātniskā komiteja tika aicināta izteikt viedokli par pieļaujamās diennakts devas un operatoram pieļaujamā arodekspozīcijas līmeņa noteikšanu. Pirmajā atzinumā, kas sniegts 1998. gada 2. oktobrī, un kura pamatā ir secinājumi par iedarbības riska novērtēšanu uz cilvēka organismu un vidi, Augu zinātniskā komiteja izteica viedokli par to, ka nevar veikt pilnīgu novērtējumu, ja nav datu, kuri liecinātu, ka pat ierobežots lietojums, kā piemēram apstrāde pievilināšanai citrusaugiem un olīvām nav cilvēka veselībai un videi kaitīga. Augu zinātniskā komiteja īpaši atzīmēja augstu akūtā kaitīguma risku putniem. šajā atzinumā Augu zinātniskā komiteja atzinusi, ka jaunu lietošanas paņēmienu izstrādāšana, konkrēti, pievilināšanas preparātu, kuru sastāvā ir fentions un atraktants, lietošana tikai daļai augu, var būt perspektīva metode kaitīgās iedarbības samazināšanai uz cilvēkiem un vidi; tomēr tika atzīmēts, ka pirms izdarīt galīgos secinājumus, par šādu lietošanas paņēmienu ir jāveic īpaši pētījumi.
Pēc tam Bayer CropScience sniedza papildus informāciju, kas tika novērtēta, jo īpaši par lietošanu pievilināšanai. Šī papildus informācija un tās novērtējums tika iesniegti augu zinātniskajai komitejai. Augu zinātniskā komiteja 2002. gada 17. decembra atzinumā secinājusi, ka joprojām nav skaidrs ierosināto lietojumu kaitīguma risks putniem. Tāpēc joprojām paliek bažas attiecībā uz iespējamo kaitīgumu putniem, kas izteiktas tās iepriekšējā atzinumā.
(9) Novērtējumi, kas pamatojas uz iesniegto informāciju, neparādīja, ka ir sagaidāms, ka ieteiktajos izmantošanas apstākļos fentionu saturošie augu aizsardzības līdzekļi visumā atbilstu Direktīvas 91/414/EEK 5. panta 1. punkta a) un b) apakšpunktu prasībām, jo īpaši par tā varbūtējo ietekmi uz putniem.
(10) Fentionu tāpēc nevar iekļaut Direktīvas 91/414/EEK I pielikumā.
(11) Ir jāveic pasākumi, lai nodrošinātu, ka iepriekš noteiktā laika posmā esošās atļaujas fentionu saturošiem augu aizsardzības līdzekļiem atsauc un neatjauno, un ka atļaujas tādiem augu aizsardzības līdzekļiem no jauna nepiešķir.
(12) Ņemot vērā Komisijai iesniegto informāciju jāsecina, ka, nepastāvot dažu ierobežotu izmantošanas veidu efektīvām alternatīvām dažās dalībvalstīs, šī aktīvā viela ir jālieto turpmāk, lai nodrošinātu alternatīvu risinājumu attīstību. Tādēļ pašreizējos apstākļos ir pamatoti saskaņā ar stingriem nosacījumiem, kuru mērķis ir līdz minimumam samazināt risku, noteikt ilgāku laika posmu esošo atļauju atsaukšanai attiecībā uz ierobežotu izmantošanu, kas uzskatāma par būtisku un kam pašlaik nav efektīvas alternatīvas, lai varētu regulēt kaitīgo organismu izplatību.
(13) Papildperiods, ko dalībvalstis piešķir tādu augu aizsardzības līdzekļu krājumu realizācijai, glabāšanai, laišanai tirgū un lietošanai, kas satur fentionu, jāierobežo ar laiku līdz 12 mēnešiem, lai esošie krājumi tiktu izlietoti ne ilgāk kā viena veģetācijas perioda laikā.
(14) Šis lēmums nav pretrunā ar Komisijas turpmākām darbībām attiecībā uz minēto aktīvo vielu Padomes 1978. gada 21. decembra Direktīvas 79/117/EEK kontekstā, ar kuru aizliedz laist tirgū un izmantot augu aizsardzības līdzekļus, kuros ir dažas aktīvās vielas [7], un kurā jaunākie grozījumi izdarīti ar Regulu (EK) Nr. 807/2003 [8].
(15) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Fentionu neiekļauj kā aktīvo vielu Direktīvas 91/414/EEK I pielikumā.
2. pants
Dalībvalstis nodrošina, ka:
1. Fentionu saturošo augu aizsardzības līdzekļu atļaujas atsauc līdz 2004. gada 11. augustam;
2. No 2004. gada 17. februāra fentionu saturošu augu aizsardzības līdzekļu atļaujas nepiešķir un neatjauno saskaņā ar atkāpi, kas paredzēta Direktīvas 91/414/EEK 8. panta 2. punktā;
3. Saistībā ar pielikuma B ailē uzskaitītajiem izmantošanas veidiem A ailē norādītā dalībvalsts var paturēt spēkā fentionu saturošu augu aizsardzības līdzekļu atļaujas līdz 2007. gada 30. jūnijam ar noteikumu, ka tā:
a) nodrošina, ka šādus augu aizsardzības līdzekļus, kas paliek tirgū, pārmarķē, lai tie atbilstu ierobežotas izmantošanas nosacījumiem;
b) nosaka visus lietderīgos risku mazinošus pasākumus, lai samazinātu jebkādu iespējamo kaitīgumu un nodrošinātu cilvēku un dzīvnieku veselības un vides aizsardzību, un
c) nodrošina, lai šādai izmantošanai nopietni tiktu meklēti alternatīvi produkti un metodes, jo īpaši izmantojot darbības plānus.
Attiecīgā dalībvalsts vēlākais 2004. gada 31. decembrim informē Komisiju par šā punkta piemērošanu un jo īpaši par veiktajām darbībām saskaņā ar a) līdz c) apakšpunktu un katru gadu saskaņā ar šo pantu iesniedz novērtējumu par izmantotā fentiona daudzumu būtiskajos izmantošanas veidos.
3. pants
Ikviens papildperiods, ko dalībvalstis piešķir saskaņā ar Direktīvas 91/414/EEK 4. panta 6. punkta noteikumiem, ir iespējami īss un:
a) izmantošanas veidiem, kuriem atļauja jāatsauc 2004. gada 11. augustā, tās termiņš beidzas ne vēlāk kā 2004. gada 11. augustā;
b) izmantošanas veidiem, kuriem atļauja jāatsauc līdz 2007. gada 30. jūnijam, tās termiņš beidzas ne vēlāk kā 2007. gada 31. decembrī.
4. pants
Šis lēmums ir adresēts dalībvalstīm.
Briselē, 2004. gada 11. februārī

Labels: 3
6